Άδεια ελεύθερης τεκμηρίωσης GNU (GFDL), έκδοση 1.1

Αναζήτηση σημειώσεων
Pierre-Yves Luyten
2011
Aurimas Cernius
2011-2013
Adam Dingle
adam@yorba.org 2013
Ελληνική μεταφραστική ομάδα GNOME
team@gnome.gr 2008-2016
Θάνος Τρυφωνίδης
tomtryf@gnome.org 2016
Δημήτρης Σπίγγος
dmtrs32@gmail.com 2014
Νίκος Παράσχου
niparasc@gmail.com 2008
Κώστας Παπαδήμας
pkst@gmx.net 2008
Φώτης Τσάμης
ftsamis@gmail.com 2009

# Εξερεύνηση σημειώσεων

Το κυρίως παράθυρο του Gnote εμφανίζει μια επισκόπηση όλων των σημειώσεων σας. Από προεπιλογή, το παράθυρο θα εμφανίσει σημειώσεις με τη σειρά με την οποία τροποποιήθηκαν τελευταία. Πατήστε τις επικεφαλίδες στήλης Σημείωση ή Τελευταία αλλαγμένο για να αλλάξετε τη σειρά ταξινόμησης. Πατήστε μια επικεφαλίδα στήλης δεύτερη φορά για να εναλλάξετε μεταξύ αύξουσας και φθίνουσας σειράς.

Μπορείτε να βρείτε συγκεκριμένες σημειώσεις πατώντας το κουμπί αναζήτησης και εισάγοντας κείμενο στο πεδίο αναζήτησης που εμφανίζεται. Ο κατάλογος σημειώσεων θα ενημερωθεί αυτόματα έτσι ώστε να συμπεριλάβει μόνο εκείνες τις σημειώσεις που ταιριάζουν με το κείμενο αναζήτησης. Αν ο κατάλογος σημειώσεων έχει εστίαση, μπορείτε να πληκτρολογήσετε απλά το κείμενο εκεί, η αναζήτηση θα ενεργοποιηθεί αυτόματα.

Για να ανοίξετε μια σημείωση, κάντε οποιοδήποτε από τα ακόλουθα:

Διπλό κλικ σε μία σημείωση.

Δεξιοπατήστε στον κατάλογο σημειώσεων και επιλέξτε Άνοιγμα από το μενού περιεχομένων. Αυτό θα ανοίξει όλες τις επιλεγμένες σημειώσεις, καθεμιά τους στο δικό της παράθυρο.

Δεξιοπατήστε στον κατάλογο σημειώσεων και επιλέξτε Άνοιγμα σε νέο παράθυρο από το μενού περιεχομένων. Αυτό θα ανοίξει κάθε επιλεγμένη σημείωση σε ένα νέο παράθυρο, αφήνοντας το αρχικό παράθυρο όπως είναι.

Επιλέξτε μία ή περισσότερες σημειώσεις σε έναν κατάλογο και πατήστε Ctrl0.

Αν το εικονίδιο κατάστασης είναι ενεργό, πατήστε το και επιλέξτε μια σημείωση από το μενού που εμφανίζεται. Αυτό το μενού περιορίζεται σε έναν συγκεκριμένο αριθμό σημειώσεων και περιλαμβάνει συνδεμένες και πρόσφατες ενημερωμένες σημειώσεις.